|  |
| --- |
| ΠΑΡΑΡΤΗΜΑ II – ΠΙΝΑΚΑΣ ΔΙΚΑΙΟΛΟΓΗΤΙΚΩΝ ΣΥΜΜΕΤΟΧΗΣ |

|  |  |  |  |
| --- | --- | --- | --- |
| **Α/Α** | **ΔΙΚΑΙΟΛΟΓΗΤΙΚΟ/ ΕΓΓΡΑΦΟ** | **ΗΜ.ΕΚΔΟΣΗΣ/ ΧΡΟΝΙΚΗ ΙΣΧΥ** | **ΠΑΡΑΠΟΜΠΗ** |
|  | Εγγυητική Επιστολή Συμμετοχής σύμφωνα με τα οριζόμενα στο άρθρο 1.3.1 Κεφαλαίου Ι, Μέρους Β της παρούσας |  |  |
|  | **2 α.** Υπεύθυνη δήλωση της παρ. 4 του άρθρου 8 του Ν. 1599/1986 (ΦΕΚ Α΄75) , με θεώρηση γνησίου υπογραφής, από τα φυσικά πρόσωπα που συμμετέχουν στο διαγωνισμό, καθώς και από τους νομίμους εκπροσώπους των νομικών πρόσωπων, στην οποία:   1. να αναγράφονται τα στοιχεία του εν θέματι διαγωνισμού (με αριθμ. Πρωτ/λου και αναλυτικά ο τίτλος της διακήρυξης) 2. να δηλώνουν ότι:  * αποδέχονται ανεπιφύλακτα τους όρους της παρούσας διακήρυξης, * η προσφορά συντάχθηκε σύμφωνα με τους όρους της παρούσας διακήρυξης, των οποίων ο προσφέρων έλαβε πλήρη και ανεπιφύλακτο γνώση, * η υποβαλλόμενη προσφορά καλύπτει το σύνολο του προκηρυσσόμενου έργου και ισχύει και είναι δεσμευτική για 240 ημέρες από την καταληκτική ημερομηνία υποβολής προσφορών, * τα στοιχεία που αναφέρονται στην προσφορά είναι αληθή και ακριβή, * παραιτούνται από κάθε δικαίωμα αποζημίωσής τους σχετικό με οποιαδήποτε απόφαση της Αναθέτουσας Αρχής για αναβολή ή ακύρωση του διαγωνισμού, * συμμετέχουν σε μία μόνο προσφορά στο πλαίσιο του παρόντος διαγωνισμού.  1. να δηλώνουν ότι μέχρι και την ημέρα υποβολής της προσφοράς τους:  * δεν τελούν υπό πτώχευση, εκκαθάριση, παύση εργασιών, αναγκαστική διαχείριση ή πτωχευτικό συμβιβασμό, αναστολή εργασιών ή άλλη ανάλογη κατάσταση και επίσης δεν τελούν υπό διαδικασία κήρυξης σε πτώχευση ή έκδοσης απόφασης αναγκαστικής εκκαθάρισης ή αναγκαστικής διαχείρισης ή πτωχευτικού συμβιβασμού ή υπό άλλη ανάλογη διαδικασία * είναι ενήμεροι ως προς τις υποχρεώσεις τους που αφορούν τις εισφορές κοινωνικής ασφάλισης (κύριας και επικουρικής) και ως προς τις φορολογικές υποχρεώσεις τους * είναι εγγεγραμμένοι στο οικείο Επιμελητήριο ή άλλο ισοδύναμο οργανισμό ή επαγγελματική ένωση, κατά την ημέρα διενέργειας του διαγωνισμού * δεν τελούν υπό εκκαθάριση του ν. 2190/1920, όπως εκάστοτε ισχύει ή ειδική εκκαθάριση του ν. 1892/1990, όπως εκάστοτε ισχύει, ή άλλες ανάλογες καταστάσεις και δεν τελούν υπό διαδικασία έκδοσης απόφασης κοινής ή ειδικής εκκαθάρισης ή άλλων αναλόγων καταστάσεων ή διαδικασιών * έχουν εκπληρώσει τις υποχρεώσεις τους όσον αφορά στην πληρωμή τον φόρων και τελών σύμφωνα με τις διατάξεις του ελληνικού δικαίου όσο και της χώρας εγκατάστασής τους * δεν υφίστανται νομικοί περιορισμοί λειτουργίας της Επιχείρησης * δεν έχουν αποκλειστεί από διαγωνισμούς του Δημοσίου, δεν έχουν κηρυχθεί έκπτωτοι, δεν έχουν υποπέσει σε σοβαρό παράπτωμα κατά την άσκηση της επαγγελματικής τους δραστηριότητας, είναι συνεπείς στην εκπλήρωση των συμβατικών τους υποχρεώσεων όσο και των υποχρεώσεών τους προς Υπηρεσίες του Δημόσιου Τομέα. Προκειμένου δε για αλλοδαπούς απαιτείται δήλωση ότι τα παραπάνω ισχύουν στη χώρα εγκατάστασής τους * δεν έχουν ποτέ κριθεί από αρμόδιο όργανο ένοχοι ψευδών δηλώσεων, κατά την παροχή των πληροφοριών που τους ζητήθηκαν από Αναθέτουσες Αρχές, σχετικά με την ανταπόκρισή τους σε κριτήρια ποιοτικής επιλογής τους  1. να δηλώνουν ότι αναλαμβάνουν την υποχρέωση για την έγκαιρη και προσήκουσα προσκόμιση όλων των δικαιολογητικών που αποδεικνύουν την μη συνδρομή στο πρόσωπό τους των λόγων αποκλεισμού που αναφέρονται στην ανωτέρω υποπερίπτωση (iii), όπως αυτά εκτίθενται στην παράγραφο (Β) κατωτέρω, μετά την αξιολόγηση των προσφορών όπως περιγράφεται κατωτέρω   **2 β.** Υπεύθυνη δήλωση του Ν. 1599/1986 (ΦΕΚ Α΄ 75), με θεώρηση γνησίου υπογραφής, από τα φυσικά πρόσωπα που συμμετέχουν στο διαγωνισμό και όσον αφορά νομικά πρόσωπα από τους διαχειριστές στις περιπτώσεις Ε.Π.Ε., διαχειριστές και ομόρρυθμους εταίρους στις Ο.Ε. και Ε.Ε. και το Πρόεδρο του Δ.Σ. και τον/τους Διευθύνοντα/ες Σύμβουλους, στις περιπτώσεις Α.Ε, στην οποία να δηλώνεται ότι μέχρι και την ημέρα υποβολής της προσφοράς τους:   * δεν έχουν καταδικασθεί με αμετάκλητη δικαστική απόφαση για ένα από τα ακόλουθα αδικήματα: συμμετοχή σε εγκληματική οργάνωση όπως αυτή ορίζεται στο άρθρο 2 παρ.1 της κοινής δράσης της 98/773/ΔΕΥ του Συμβουλίου (ΕΕ L 351 /29.1.1998,σελ.1), δωροδοκία όπως αυτή ορίζεται στο άρθρο 3 της πράξης του Συμβουλίου της 26/5/1997(ΕΕ C 195 της 25/6/1997,σελ.1, και στο άρθρο 3 παρ.1 της κοινής δράσης 98/742/ΚΕΠΠΑ του Συμβουλίου (ΕΕ L 358 της 31/12/1998, σελ.2), απάτη κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (ΕΕ C 316 της 27/11/1995, σελ.48), νομιμοποίηση εσόδων από παράνομες δραστηριότητες όπως ορίζεται στο άρθρο 1 της οδηγίας 91/308/ΕΟΚ του Συμβουλίου της 10/6/1991, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες (ΕΕ L 166 της 28.6.1991, σελ.77 Οδηγίας η οποία τροποποιήθηκε με την Οδηγία 2001/97/ΕΚ του Ευρωπαϊκού Κοινοβουλίου και του Συμβουλίου, ΕΕ L 344 της 28/12/2001, σελ.76) η οποία ενσωματώθηκε με το ν.2331/1995 (Α΄173) και τροποποιήθηκε με το ν.3424/2005 (Α΄305), για κάποιο από τα αδικήματα του αγορανομικού Κώδικα σχετικό με την άσκηση της επαγγελματικής τους δραστηριότητας, ή για κάποιο από τα αδικήματα της υπεξαίρεσης, της απάτης της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας * δεν έχουν καταδικασθεί με αμετάκλητη δικαστική απόφαση για αδίκημα που αφορά την επαγγελματική τους διαγωγή, και ότι δεν έχουν διαπράξει επαγγελματικό παράπτωμα, που μπορεί να διαπιστωθεί με οποιοδήποτε μέσο από την Αναθέτουσα Αρχή.   **2 γ.** Υπεύθυνη δήλωση της παρ. 4 του άρθρου 8 του Ν. 1599/1986 (ΦΕΚ Α΄75) , με θεώρηση γνησίου υπογραφής, από τα φυσικά πρόσωπα που συμμετέχουν στο διαγωνισμό, καθώς και από τους νομίμους εκπροσώπους των νομικών πρόσωπων, στην οποία να δηλώνεται ότι :   * ο υποψήφιος δεσμεύεται ότι, σε όλα τα στάδια που θα προηγηθούν της κατακύρωσης της σύμβασης, δεν θα ενεργήσει αθέμιτα, παράνομα ή καταχρηστικά και ότι θα εξακολουθήσει να μην ενεργεί κατ’ αυτόν τον τρόπο κατά το στάδιο εκτέλεσης της σύμβασης αλλά και μετά τη λήξη αυτής. |  |  |
|  | Υπεύθυνη δήλωση του Ν. 1599/1986 (ΦΕΚ Α΄ 75), με θεώρηση γνησίου υπογραφής, στην οποία θα δηλώνουν:   1. ότι πληρούν όλες ανεξαιρέτως τις προϋποθέσεις σχετικά με τη φερεγγυότητα, την επαγγελματική δραστηριότητα, τη χρηματοπιστωτική και την οικονομική κατάσταση, καθώς και τις τεχνικές δυνατότητες για τη συμμετοχή στο Διαγωνισμό, όπως προκύπτει από τα δικαιολογητικά που αναφέρονται στις διατάξεις της υποπαραγράφου 1.3.3.1 της παρούσας και 2. ότι θα προσκομίσουν προσηκόντως και εγκαίρως όλα τα δικαιολογητικά που απαιτούνται βάσει των παραπάνω διατάξεων της Προκήρυξης κατά το στάδιο της κατακύρωσης. |  |  |
|  | Νομιμοποιητικά έγγραφα: Σε περίπτωση που ο προσφέρων είναι νομικό πρόσωπο, προσκομίζεται επικυρωμένο αντίγραφο Καταστατικού και των τυχόν τροποποιήσεων αυτού, και έγγραφο της αρμόδιας εποπτεύουσας Αρχής που να αποδεικνύει τη νόμιμη σύσταση του νομικού προσώπου και τις τροποποιήσεις που τυχόν έχουν γίνει στο Καταστατικό του. Σε περίπτωση ΑΕ και ΕΠΕ επιπλέον τα αντίστοιχα ΦΕΚ δημοσίευσης. Επίσης σε περίπτωση ΑΕ, προσκομίζεται επικυρωμένο Πρακτικό ΔΣ και το αντίστοιχο ΦΕΚ δημοσίευσης αυτού, από το οποίο προκύπτουν όλα τα μέλη του ΔΣ και κάθε άλλο όργανο εκπροσώπησης της ΑΕ. Σε περίπτωση που ο προσφέρων είναι φυσικό πρόσωπο, προσκομίζεται βεβαίωση έναρξης επαγγέλματος από την αρμόδια διοικητική Αρχή. Σε περίπτωση σύμπραξης, προσκομίζονται τα αντίστοιχα ως άνω έγγραφα για κάθε μέλος της σύμπραξης. |  |  |
|  | Έγγραφο παροχής ειδικής πληρεξουσιότητας προς εκείνον που υπογράφει ή/και υποβάλλει την προσφορά ή/και είναι παρών κατά την αποσφράγισή της, σε περίπτωση που ο υποψήφιος Ανάδοχος υποβάλει την προσφορά του δια αντιπροσώπου του που δεν είναι νόμιμος εκπρόσωπός του. |  |  |
|  | Πρακτικό αποφάσεων του Διοικητικού Συμβουλίου ή του Διοικούντος Οργάνου του προσφέροντος με το οποίο:   1. Εγκρίνεται η συμμετοχή του στο διαγωνισμό. Σε περίπτωση ένωσης εταιρειών εγκρίνονται, με σχετικό πρακτικό απόφασης του διοικούντος οργάνου του νομικού προσώπου, η συμμετοχή εκάστης εταιρείας στο διαγωνισμό και η σύμπραξη με τις λοιπές εταιρείες, μέλη της ένωσης. Στην περίπτωση συμμετοχής φυσικού προσώπου στην ένωση, το ανωτέρω πρακτικό αντικαθίσταται από υπεύθυνη δήλωση με αντίστοιχο περιεχόμενο. 2. Εγκρίνεται και παρέχεται σε συγκεκριμένο άτομο ή άτομα (νόμιμος εκπρόσωπος) εξουσιοδότηση να υπογράψει όλα τα απαιτούμενα δικαιολογητικά συμπεριλαμβανομένης και της προσφοράς, να καταθέσει την προσφορά και να παραστεί στην αποσφράγιση των προσφορών σε όλα τα στάδια του διαγωνισμού, καθώς και να υπογράψει οποιοδήποτε σχετικό έγγραφο απαιτηθεί. |  |  |
|  | Για τις Ενώσεις Οικονομικών Φορέων απαιτείται η προσκόμιση **μαζί με την προσφορά** όλων των παραπάνω κατά περίπτωση δικαιολογητικών, **για κάθε** οικονομικό φορέα που συμμετέχει στην Ένωση και επιπρόσθετα:   1. Υπεύθυνη Δήλωση, της παρ. 4 του άρθρου 8 του Ν. 1599/1986 (ΦΕΚ Α’ 75) όπως ισχύει, με θεώρηση γνησίου υπογραφής, στην οποία **για κάθε μέλος** θα αναφέρεται η αποδοχή της σύστασης και συμμετοχής στην ένωση, ο επικεφαλής οικονομικός φορέας της ενώσεως και θα καθορίζονται τα ποσοστά συμμετοχής των μελών της.   Διευκρινίζεται ότι μεταξύ των φορέων που θα συνιστούν την ένωση, **τουλάχιστον ένας (1) και, σε κάθε περίπτωση, ο επικεφαλής αυτής (project leader),** θα πρέπει να έχει αποδεδειγμένη ενασχόληση και ικανότητες, εξειδικευμένες γνώσεις, σημαντική και τεκμηριωμένη εμπειρία στο αντικείμενο του υπό ανάθεση έργου ή άλλες συναφείς δραστηριότητες, και να μπορεί να επιλεγεί ως Ανάδοχος Οικονομικός Φορέας των υπηρεσιών του παρόντος τεύχους.   1. Συμβολαιογραφική πράξη στην οποία θα ορίζεται **από κοινού και για κάθε ένα** από τα μέλη της ένωσης:  * Ο Κοινός Νόμιμος Εκπρόσωπος για την υπογραφή των δικαιολογητικών και της προσφοράς και για την κατάθεση της προσφοράς, καθώς και ο νόμιμος εκπρόσωπος κάθε μέλους. * Το ειδικό μέρος των υπηρεσιών με το οποίο κάθε μέλος θα ασχοληθεί στα πλαίσια εκτέλεσης της Σύμβασης. * Τα ποσοστά συμμετοχής έκαστου μέλους στην ένωση. * Το ποσοστό επί του συμβατικού τιμήματος που θα αντιστοιχεί σε κάθε μέλος της ένωσης. * Το υπεύθυνο για το συντονισμό και τη διοίκηση όλων των μελών της ένωσης / κοινοπραξίας, μέλος (project leader).   Η πράξη αυτή θα συνοδεύεται υποχρεωτικά από υπεύθυνη δήλωση με θεώρηση γνησίου υπογραφής, του Κοινού Νομίμου Εκπροσώπου περί αποδοχής του ορισμού του. |  |  |
|  | Ισολογισμούς ή αποσπάσματα ισολογισμών ή εκκαθαριστικά σημειώματα στην περίπτωση φυσικών προσώπων, των τριών (3) προηγουμένων του έτους του διαγωνισμού οικονομικών χρήσεων. Ο προσφέρων θα πρέπει να έχει συνολικό κύκλο εργασιών των τριών (3) τελευταίων διαχειριστικών χρήσεων μεγαλύτερο του **200%** του συνολικού προϋπολογισμού (συμπεριλαμβανομένου ΦΠΑ) του υπό ανάθεση έργου. Σε περίπτωση που ο προσφέρων δραστηριοποιείται για χρονικό διάστημα μικρότερο των τριών (3) διαχειριστικών χρήσεων, τότε ο συνολικός κύκλος εργασιών για όσες διαχειριστικές χρήσεις δραστηριοποιείται, θα πρέπει να είναι μεγαλύτερος από το **200%** του συνολικού προϋπολογισμού (συμπεριλαμβανομένου ΦΠΑ) του έργου (\*). |  |  |
|  | Υπεύθυνη δήλωση περί του ολικού ύψους του κύκλου εργασιών και περί του κύκλου εργασιών ως προς την παροχή παρόμοιων ή αντίστοιχων με τις ζητούμενες υπηρεσίες κατά την διάρκεια των τριών (3) προηγουμένων του έτους του διαγωνισμού οικονομικών χρήσεων (\*). |  |  |
|  | Γενικές πληροφορίες για τα χαρακτηριστικά, τη δραστηριότητα, την τεχνική υποδομή, το απασχολούμενο προσωπικό κατά ειδικότητα και τη δυνατότητα παραγωγής του ζητούμενου έργου. Επίσης περιγραφή των μέσων ποιοτικού ελέγχου των παρεχόμενων από αυτούς υπηρεσιών, του τεχνικού εξοπλισμού και των υπευθύνων για τον έλεγχο αυτό. Όσον αφορά στο προσωπικό που απασχολεί, θα πρέπει να προσκομίσει στοιχεία που να αποδεικνύουν την αριθμητική του επάρκεια (\*). |  |  |
|  | Κατάλογο και συνοπτική περιγραφή των κυριοτέρων, αντίστοιχων με το προκηρυσσόμενο, έργων (εργασιών), τα οποία υλοποίησαν κατά την προηγούμενη πενταετία, με ένδειξη της οικονομικής τους αξίας, της χρονικής διάρκειας υλοποίησης, του αποδέκτη και του ποσοστού συμμετοχής του διαγωνιζομένου σε αυτό. Αν οι αποδέκτες των έργων είναι φορείς του δημοσίου τομέα, η προσήκουσα υλοποίηση, τουλάχιστον του 50% εκάστου των έργων, αποδεικνύεται με σχετική βεβαίωση ή πρωτόκολλο παραλαβής που έχει εκδοθεί από την κατά περίπτωση αναθέτουσα αρχή. Εάν οι αποδέκτες των έργων είναι ιδιωτικοί φορείς, η προσήκουσα εκτέλεση του έργου αποδεικνύεται με βεβαίωση ή σχετική δήλωση τους (\*). |  |  |

(\*) Σε περίπτωση ένωσης ή κοινοπραξίας που υποβάλλει κοινή προσφορά, οι προϋποθέσεις των ανωτέρω δικαιολογητικών και τα αντίστοιχα προσκομιζόμενα δικαιολογητικά μπορούν να καλύπτονται μερικώς για κάθε ένα μέλος της ένωσης/ κοινοπραξίας, με την προϋπόθεση ότι στο σύνολό της, η προσφορά της ένωσης/ κοινοπραξίας καλύπτει εξ’ ολοκλήρου τις προϋποθέσεις των εδαφίων 1 και 2 των παραγράφων 1.3.3.1 και 1.3.3.2 της προκήρυξης.